Frica.
Senzația paralizantă de pericol iminent.
Un coșmar înfricoșător, pe cale să devină real.
Dar, când ești un șef mafiot care vrea să-și consolideze puterea,
percepi emoțiile omenești
în mod diferit.
Șefii mafioți conduc prin frică.
E arma supremă.
Există o singură metodă testată pentru ca unealta cutremurătoare să meargă.
Ca oamenii să înțeleagă frica, trebuie să faci acte de violență.
Dacă poți spune: „Te omor,
îți omor nevasta, îți omor fiica,
nu te pune cu mine”…
atunci devii o persoană foarte puternică.
Nimeni nu a demonstrat lecția asta mai eficient decât capul capilor sicilian,
Salvatore „Toto” Riina.
Toto Riina a fost asociat cu crimele în masă, cu puterea absolută.
Riina a folosit violența ca să inducă teroare
la nivel național.
Metodele sale ferme i-au alimentat ascensiunea
asupra legendarei Mafii siciliene timp de două decenii,
câștigându-i titlul de „La Belva”.
Bestia.
Dacă ești gata să afli cum te ajută teroarea,
pregătește-te!
CUM SĂ DEVII UN ȘEF AL MAFIEI
DOMINĂ PRIN TEROARE
În timpul domniei lui Riina asupra Mafiei siciliene,
a câștigat miliarde prin diferite activități,
inclusiv trafic internațional de droguri, trafic de arme și imobiliare.
Dar e cunoscut pentru acest număr uimitor.
Se crede că ar fi autorizat între 800 și 1.000 de asasinate.
Cum a devenit
un maestru nemilos al execuțiilor?
Prin exercițiu.
Să vă arăt!
1. RIINA S-A NĂSCUT ÎN VIOLENȚĂ
Toto Riina s-a născut în 1930 în Corleone,
într-o familie de țărani.
Corleone era o localitate rurală tipică,
cu o prezență puternică a Mafiei.
Se crede că tatăl și frații lui erau implicați în mafia locală,
iar Riina a început să-și croiască drumul,
cu scopul de a deveni șeful mafiei Corleonese.
2. RIINA A CONDUS DIN UMBRĂ
După ce a fost acuzat de crimă în 1969,
Riina s-a ascuns,
dar n-a ratat nimic.
Discreția era o armă de-ale lui
și a dus la aerul său mistic în cadrul Mafiei.
Genul de fantomă care putea fi oriunde
și care te putea asculta chiar în acel moment.
Alo?
3. RIINA NU ERA INTERESAT DE ÎMPĂRȚIREA PUTERII
Riina a preluat controlul facțiunii Corleonese în 1974,
dar avea ambiții și mai mari.
Țintea să devină capul tuturor.
Să fie capul capilor în Mafia siciliană.
Nu avea nevoie de o viață luxoasă.
Nu-i păsa de astfel de lucruri,
dar îi păsa de putere.
Se zice că Riina ar fi spus asta:
„Comandare é meglio che fottere,”
ceea ce înseamnă, dacă îmi permiteți: „Să fii șef e mai plăcut decât sexul.”
Nici eu n-aș fi spus-o mai bine!
Ca să urmezi calea Bestiei spre supremația mafiotă,
trebuie să depășești nenumărate obstacole.
Începând cu unul dintre cei mai iritanți factori.
TACTICĂ OPREȘTE PRESA
Ziarul de dimineață!
Nimic nu-ți strigă succesul mai tare ca apariția în ziare.
Dar șefii deștepți știu mai bine.
Mafia e foarte interesată de imaginea sa publică.
Jurnalismul scoate la iveală actele lor de violență,
afacerile lor.
Face publice nume, expune ce face Mafia.
De aceea, fiind șef mafiot,
uneori, nu doar articolul trebuie ucis.
Ești gata să afli titlurile?
Șeful mafiot Isadore Blumenfeld,
cunoscut drept Kid Cann, a fost suspectat că l-a împușcat pe Walter Liggett
în fața soției și fiicei sale, când Liggett a refuzat
să nu mai facă publică influența coruptă a lui Cann asupra guvernului.
După ce a fugit în Italia ca să scape de o acuzație de crimă,
șeful mafiei din New York, Vito Genovese, ar fi ordonat uciderea
redactorului antifascist Carlo Tresca,
ca să-l țină pe Il Duce de partea sa.
Și se crede
că Pablo Escobar i-a ucis pe redactorul și pe publicistul unui ziar,
renumiți pentru demascarea traficanților.
Și ca să fie sigur, le-a aruncat în aer și sediul.
LA PATRU ANI DUPĂ CE RIINA A DEVENIT LIDER
Pe măsură ce Riina și-a continuat misiunea de a-și consolida puterea în Mafie,
a trebuit să facă față și celei de-a patra puteri.
Cum ar fi acest individ.
Mario Francese era jurnalist la Giornale di Sicilia,
un mare ziar sicilian, și era pe cale să publice un articol despre Riina.
Implicarea lui Riina într-un proiect profitabil de lucrări publice.
BARAJUL GARCIA
Mario Francese investigase toți banii, fondurile publice
care intrau în construcția acestui baraj,
200 de milioane de dolari la acea vreme.
Sunt o mulțime de bani.
Pentru a-și proteja interesele, Riina trebuia să acționeze rapid.
Francese investiga escrocheriile lui Riina de ani buni,
iar acum, imaginea de ansamblu începuse să se contureze.
Dezvăluia numele mafioților,
dar și ale afaceriștilor care lucrau cu Mafia.
Riina nu-și permitea ca jurnalistul să facă legătura.
Așa că i-a dat un ordin cumnatului său, Leoluca Bagarella.
Francese pleca târziu de la serviciu.
Când s-a apropiat de casa sa de pe Viale Campania…
După ce scăpase de adversarul băgăcios,
ziarul de dimineață era mai pe placul lui Toto Riina.
Violența transmitea un mesaj direct
altor jurnaliști și cetățeni
interesați de expunerea Mafiei:
„Nu te băga sau vei păți la fel!”
Dacă dai o lecție reporterilor enervanți, rezolvi una dintre probleme.
Dar, când scopul e stăpânirea totală…
Vin imediat.
…trebuie să înfrunți rivali
care nu luptă doar cu stiloul.
Cum îi faci să ți se supună?
TACTICĂ ANIHILEAZĂ CONCURENȚA
Ca să fii în vârful piramidei,
trebuie să fii cel mai dur și mai rău câine din haită,
adică să-ți folosești colții.
Motivația universală a Mafiei e violența.
Poți să fii cel mai bun afacerist.
Fără violență,
nu reziști pe străzi ca afacerist.
Nu merge așa.
LA 9 ANI DUPĂ CE A DEVENIT LIDER
La începutul anilor '80, Riina era hotărât să-și crească puterea în mafia siciliană.
Dar a întâmpinat un mare obstacol.
Ceva numit Comisia.
Comisia Mafiei numită Cupola
este un organ de conducere al Mafiei.
Era alcătuit din șefii mafiei din diferitele familii.
Era un mod de colaborare,
ca afacerile să meargă bine.
Riina a început să facă parte din Comisie în 1969,
dar începuse să aibă ambiții de stăpânire.
Scopul lui modest?
Să forțeze Comisia să-l numească „Capo dei Capi”, capul capilor.
Dar exista o mică problemă.
Funcția aceea nu exista.
El credea că trebuia să aibă putere absolută.
Nu voia s-o împartă.
Riina a decis să-și transforme slujba în cea a visurilor sale.
Planul Bestiei? Să distrugă organizațiile rivalilor săi din interior.
A început cu târguri ascunse
cu membrii celorlalte familii mafiote.
În schimb,
ei îi făceau treburile murdare.
Eliminând șefii și înlocuindu-i cu mafioți
loiali lui Riina.
În scurt timp, rămăseseră doar câțiva rivali din vechea gardă.
Avea nevoie de o abordare mai specială ca să se ocupe de ei.
Stefano Bontate era șeful
unei familii foarte puternice din Palermo.
Cel mai apropiat aliat al său era Salvatore Inzerillo.
Inzerillo și Bontate i se opuneau lui Riina,
așa că Riina trebuia să facă ceva.
Într-o noapte, Stefano Bontate își celebra aniversarea de 42 de ani acasă.
Aflând de petrecere, oamenii lui Riina s-au pus pe poziții în apropiere.
La 20:30, Bontate a plecat ca să înnopteze la vila de la țară.
Și a dat peste o surpriză neplăcută.
După două săptămâni,
Salvatore Inzerillo tocmai își vizitase amanta,
având un Alfa Romeo blindat parcat afară.
Asasinii lui Riina își făcuseră temele și despre ținta asta.
Când Inzerillo a ieșit de la întâlnirea romantică,
Riina și-a primit satisfacția supremă.
Dar Bestia încă nu se săturase.
La înmormântarea tatălui,
fiul lui Inzerillo, Giuseppe, a jurat să se răzbune
pe ucigașul tatălui său,
dar Riina a hotărât să-i dea și lui o lecție.
L-a ucis pe fiul de 16 ani al lui Inzerillo.
Înainte să-l ucidă,
a ordonat să i se taie brațul.
Ca avertisment pentru oricine i s-ar putea opune lui Riina,
că așa va ajunge.
Planul lui a funcționat perfect.
Riina a reușit să terorizeze un grup de ucigași căliți
pentru a fi de partea lui,
iar rezultatul a fost conformarea.
Mulți membri ai Comisiei
au ales să-i cedeze puterea lui Riina, ca să nu aibă același sfârșit.
Ai folosit cu succes sângele rivalilor
ca să-ți alimentezi urcarea pe muntele șefiei.
Când îți continui domnia terorii,
așteaptă-te ca alți inamici, din guvern,
să te ia în vizor!
Cum le arăți cine e șeful, de fapt?
TACTICĂ REDU GUVERNUL LA TĂCERE
Fiind capul capilor,
trebuie să arăți tuturor că tu ai puterea supremă.
Nu!
E foarte important ca șeful mafiei să fie cel care trage sforile
legiuitorilor, fiindcă le permite să-și extindă controlul și stăpânirea.
Iar când oficialii eroici uită cine e la conducere,
amintește-le!
Cum a făcut Toto Riina.
La începutul anilor '80 exista o cultură a fricii,
fiindcă lumea vedea cadavre pe străzi aproape zilnic.
Oamenii erau îngroziți să iasă în oraș, să iasă din case.
Mafia a început în Sicilia, dar se întâmplă ceva inedit și tulburător.
Circa 100 de execuții ale Mafiei până acum.
Cetățenii strigau la autorități să facă ceva.
Guvernul a hotărât
să-l trimită pe cel mai puternic și mai prestigios ofițer,
generalul Alberto Dalla Chiesa,
la Palermo, cu autoritate specială, ca să lupte cu Mafia.
Dar, când a trebuit să-și apere controlul,
și Riina avea puteri speciale.
În mai 1982,
Dalla Chiesa a sosit la Palermo
cu tânăra sa soție, Emanuela.
După câteva luni,
cuplul a ieșit în oraș, plecând de la sediul poliției,
alături de o escortă a poliției.
Dar, când au traversat un bulevard,
au fost încercuiți.
Dalla Chiesa a încercat să-și protejeze soția.
Dar degeaba.
Au fost împușcați de 30 de ori.
Când folosești o forță de ucidere excesivă,
cum ar fi o mitralieră pe stradă,
asta transmite un mesaj comunității și, uneori, întregii națiuni.
Înmormântarea lui Dalla Chiesa a atras mulțimea, iar îndoliații erau furioși.
Au aruncat cu monede în oficiali,
frustrați de incapacitatea guvernului de a controla Mafia.
La înmormântarea lui Dalla Chiesa, cineva avea o pancartă pe care scria:
„Aici moare speranța sicilienilor onești.”
Cu alte cuvinte, misiune îndeplinită.
Uciderea lui Dalla Chiesa a arătat că:
„Putem elimina pe oricine
și te vom ucide
dacă te bagi peste noi.”
Arată-mi un caz mai bun de supunere!
Dar, așa cum va arăta manualul, îți vei menține autoritatea absolută
atât timp cât îți menții standardele înalte.
Un pas greșit
ar putea duce la dezastru.
TACTICĂ ELIMINĂ FIECARE ȚINTĂ
Când scopul tău e să terorizezi o societate întru supunere,
nu există jumătăți de măsură.
Dacă vrei să-ți rănești dușmanii, fă-o până la capăt
ca să nu vină după tine!
Dacă ai avut probleme cu cineva,
problema va exista mereu.
De aceea trebuie eliminată.
De aceea, acești bărbați de onoare n-au lăsat treburi neterminate.
După ce Whitey Bulger ar fi ordonat uciderea liderului
Al Notarangeli,
vânătoarea a dus la moartea fraților lui Al
și a unui barman,
înainte ca mercenarul lui Whitey să-și elimine ținta.
Mafiotul australian Robert Trimbole
l-a vizat pe militantul anti-mafie Donald Mackay.
Întâi a încercat să-l ademenească cu o afacere,
apoi l-a împușcat mortal într-o parcare.
Joaquin „El Chapo” Guzman a petrecut un deceniu
încercând să-l ucidă pe liderul cartelului rival, Ramón Arellano Félix,
inclusiv un atac eșuat asupra unui club de noapte.
Când Arellano a fost doborât,
El Chapo ar fi spus că a fost cea mai plăcută experiență.
Având deja sute de crime în CV,
Riina avea un istoric de rezolvare a problemelor.
Dar exista un rival
care îl frustra, neputând să ajungă la el.
Tommaso Buscetta era „Capul celor două lumi”,
făcea afaceri de ambele părți ale Atlanticului.
Era implicat în traficul de droguri și se mutase în Brazilia.
Buscetta ajutase la formarea Comisiei Siciliene
și era un aliat al victimelor lui Riina,
capii din Palermo, Bontate
și Inzerillo.
Riina l-a văzut ca pe amenințare și-l voia în țară,
ca să-l elimine.
Riina a decis să-l ademenească pe Buscetta,
folosind metode de convingere extreme.
Spre ghinionul fiilor lui Buscetta,
care după o plimbare cu noua mașină,
au fost răpiți și nu s-a mai auzit de ei.
Se crede că au căzut victimele „Luparei Bianca”,
Puștii Albe.
Este o metodă de ucidere unde cadavrul dispare,
o altă cale prin care Mafia înspăimântă oamenii.
Nu doar că nu se găsesc dovezi,
dar pedepsește familiile care nu-și pot jeli morții.
Riina spera ca durerea și dorința de răzbunare a lui Buscetta
să-l scoată din ascunzătoare.
Dar n-a fost așa.
A doua zi de Crăciun,
Riina și-a trimis măcelarii la o pizzerie din Palermo…
unde i-au împușcat doi nepoți și ginerele.
Cumva, n-au recunoscut-o pe fiica lui Buscetta după tejghea.
După două zile, masacrul de sărbători a continuat.
Fratele și nepotul lui au fost împușcați în fabrica lor de sticlă.
Riina a ucis o duzină din rudele lui Tommaso Buscetta.
Majoritatea n-aveau nicio legătură cu afacerile mafiote.
Dar, în ciuda eforturilor extraordinare, Buscetta n-a mușcat momeala.
Buscetta nu fusese convins.
Nu s-a întors.
În cele din urmă, exilul lui Buscetta s-a încheiat involuntar.
Autoritățile braziliene l-au arestat.
L-au extrădat în Italia în 1984.
Așadar, Buscetta era în custodia poliției italiene.
Apoi a fost întâmpinat de Giovanni Falcone.
Giovanni Falcone era un puternic procuror anti-mafie.
Buscetta a decis să profite de situația în care se afla,
răzbunându-se pe Bestie.
Buscetta a colaborat cu Giovanni Falcone
și i-a oferit informații detaliate despre Mafie.
Ca să-l doboare pe Riina,
ca răzbunare, mărturia lui a permis procurorilor anti-mafie
să-i acuze pe membrii Comisiei
pentru aprobarea a sute de asasinate.
Când a fost vorba să-l elimine pe Buscetta,
Riina a eșuat, cu consecințe devastatoare.
El și întreaga mafie erau în vizorul autorităților.
Chiar și când nu mai sunt speranțe,
poți să recapeți controlul
dacă te întorci iar la manual și arăți cât de departe ești dispus să mergi.
TACTICĂ NU CRUȚA PE NIMENI
E un cuvânt pentru când nu mai ai nimic de pierdut.
Libertate.
Când pare că dușmanii au un avantaj,
e șansa ta să-ți scoți mănușile.
Interlopii sunt periculoși când sunt încercuiți.
Nu știi ce vor face.
ȘEFUL MAFIEI RUPE TĂCEREA
Iar cum Buscetta divulga totul,
lui Toto Riina i se strângea lațul.
Falcone a emis mandate de arestare pentru 366 de persoane,
un număr imens.
ITALIA DECLARĂ RĂZBOI MAFIEI
Riina a fost inclus pe lista de arestări, dar a evitat capturarea.
Mulți dintre mafioții de top de sub comanda lui n-au fost norocoși.
Toto Riina a simțit o mare amenințare.
Toată munca lui era făcută bucăți
cu fiecare arestare.
Au urmat proceduri de referință,
devenite cunoscute drept Procesele Maxi,
cu Giovanni Falcone la cârmă.
Întreaga premisă a Procesului Maxi era
că însăși Mafia era judecată.
Ambiția Procesului Maxi era să elimine Mafia.
Iar când ești capul capilor Mafiei…
o iei personal.
Mulți mafioți au presupus
că datorită legăturilor politice ale lui Riina,
nu vor fi găsiți vinovați.
Dar, din 475 de oameni judecați, 342 au fost condamnați.
Dar zeci erau în absență,
fiindcă se ascundeau, inclusiv Toto Riina.
Găsindu-i vinovați,
Falcone a dovedit că mafia siciliană nu era invincibilă.
Apăruse ceea ce s-a numit „L'emergenza Pentiti”,
urgența mafioților de a deveni martori ai acuzării.
Așa că Riina trebuia să încerce să le arate mafioților
că dacă deveneau colaboratori, nici ei nu erau în siguranță.
Putea ajunge la oricine.
AEROPORT INTERNAȚIONAL
Pe 23 mai 1992,
eroul Proceselor Maxi,
Giovanni Falcone, se întorcea în Palermo cu soția.
Sosirea lor n-a trecut neobservată.
Falcone făcuse o alegere îndrăzneață.
În loc să meargă cu echipa de pază,
a insistat să-și conducă mașina de la aeroport.
Neștiind că Riina și aliații lui își planificaseră răzbunarea.
Când caravana lui Falcone s-a apropiat de Capaci,
capcana s-a activat.
Falcone și soția lui au suferit răni fatale,
iar explozia a fost atât de mare, încât s-a înregistrat ca fiind cutremur.
Dar Riina nu terminase.
Peste două luni, colegul lui Falcone din grupul operativ anti-mafie,
Paolo Borsellino, a fost ucis și el
de o mașină-capcană lângă blocul mamei.
Mesajul lui Riina era incontestabil:
„Dacă te pui cu noi, nu ne pasă cât de sus trebuie să ajungem.
Nu ne pasă câtă pază ai.
Te vom ucide.”
Dar, susținându-și cazul atât de vehement,
Riina a declanșat consecințe neintenționate.
Statul italian a fost atât de jenat de uciderea lui Falcone și Borsellino,
încât au trimis 7.000 de soldați în Sicilia ca să preia controlul.
Șase luni mai târziu, cu restul mafiei lui Riina sub asediu,
un asociat indică autorităților ascunzătoarea lui Riina.
Iar Bestia a fost luată în arest.
Capul capilor lumii interlope siciliene,
Salvatore Riina, a fost arestat acum două zile.
După ce și-a exercitat stăpânirea prin teroare din ascunzătoare,
Riina era gata pentru un prim-plan.
Parcă era o scenă din Vrăjitorul din Oz.
Tragi cortina și nu vezi decât un bătrânel.
Ce rău ar fi putut să facă?
Am fost fermier. Am muncit pământul ca om cinstit.
Salvatore Riina are patru copii.
El iubește copiii.
El iubește pe toată lumea.
Bun, am înțeles!
După ce a domnit
peste una dintre cele mai mari crime organizate,
Toto Riina avea să moară în spitalul închisorii,
la o zi după ce împlinise 87 de ani.
A rămas un mister până la sfârșit,
nu a vorbit despre crimele sale și nu și-a dezvăluit asociații.
Dar, dacă să faci ravagii din umbră nu e genul tău de distracție,
poți să te remarci ca șef și altfel,
ajungând în centrul atenției.
Dar nu e cea potrivită.
Un exemplu.
John Gotti, capul mafiei din New York,
care a dat foc manualului pentru propriile reguli
și a deveni vedetă,
distrugându-și întreaga organizație.
Ești gata să înveți ce să nu faci?
Subtitrarea: Ramona Coman